***Postakürt Alapítvány***

*Alapította a Magyar Posta Zrt. 2003-ban*

***Postacím****: 1068 Budapest, Benczúr u. 27.*

**Adószám:**18248649-1-42 **Bankszámlaszám:** FHB Bank Zrt. 18203332-06020901-40010012

**Pályázati felhívás**

**a Magyar Posta Zrt. megváltozott munkaképességű munkavállalói támogatására**

A Postakürt Alapítvány az alapító okiratában megfogalmazott céloknak megfelelően elhivatott támogatója a Magyar Posta Zrt. munkavállalóinak és hozzátartozóinak.

Az Alapítvány ezúttal a tartós betegségben szenvedő, orvosi kezelésre szoruló, ebből adódóan hátrányos helyzetben lévő munkavállalóit kívánja célzottan támogatni.

A Postakürt Alapítvány tekintettel fentiekre, pályázatot hirdet a Magyar Posta Zrt. megváltozott munkaképességű munkavállalói számára.

Kuratóriumi döntés alapján (hivatkozva a 2011. évi CXCI. törvényben meghatározott megváltozott munkaképességű munkavállalók foglalkoztatási kategóriájára), csak azok a betegségben, egészségkárosodásban szenvedő, szociálisan rászoruló postás munkavállalók vehetnek[[1]](#footnote-1) részt a pályázaton:

* akinek az egészségi állapota a rehabilitációs hatóság komplex minősítése alapján 60%-os, vagy kisebb mértékű, és ezt **érvényes szakhatósági véleménnyel** igazolni tudják, vagy
* akiknek egészségkárosodása legalább 40%-os az erről szóló **szakvélemény, szakhatósági állásfoglalás időbeli hatálya alatt**, vagy
* akiknek a munkaképesség-csökkenése 50-100%-os mértékű, és erről **érvényes szakhatósági véleménnyel rendelkeznek,**
* vagy akik **fogyatékossági támogatásban, vagy vakok személyi járadékában részesülnek.**

*Pályázatot benyújtani kizárólag a felsorolt szakhatósági vélemények másolatának valamelyikével lehet. Az Alapítvány* ***nem fogad el igazoló okiratként kórházi zárójelentést, háziorvosi, szakorvosi, vagy egyéb orvosi diagnózist tartalmazó dokumentumokat.***

***NYUFIG határozat megküldése nem elegendő igazolásként, ahhoz a szakhatósági állásfoglalás csatolása is szükséges!***

**További feltétel,** hogy a pályázó a pályázat kiírásának időpontjában **a Magyar Posta Zrt. megváltozott munkaképességű munkavállalója legyen – (és ezt bejelentette a foglalkoztató felé), továbbá** munkaviszonyát - nyilatkozata alapján - legalább 2018. december 31-ig fenntartja.

Kiíró fenntartja a jogot, hogy a pályázati adatok valóságtartalmát ellenőrizze.

Amennyiben a pályázó a kiírásnak megfelelően rendelkezik a megváltozott munkaképességet igazoló érvényes szakhatósági határozattal, vagy fogyatékossági támogatásban**,** esetleg vakok személyi járadékában részesül**,** ésaz ezekről szóló határozat, **okirat másolatát[[2]](#footnote-2) megküldi** a **pályázati adatlappal** az Alapítvány címére, akkor számára, rehabilitációjának elősegítéséhez **egyösszegű, nettó 50 000 Ft/fő pénzbeli támogatásra van lehetőség.**

**A pályázat költségkerete: 13.000.000 Ft**

**A pályázatok beérkezési határideje: 2018. szeptember 17.**

**A pályázatok benyújtásának módja:**

A pályázatot **egy példányban** postai úton, ajánlott levélben kell beküldeni a következő címre:

**Postakürt Alapítvány 1068 Budapest, Benczúr u. 27.**

A borítékra kérjük, írják rá: **„MMM Pályázat”.**

**A pályázatok elbírálásának határideje: 2018. szeptember 31.**

**A pályázatok elbírálásának módja:**

A pályázatokat az Alapítvány Segélyezési Bizottsága bírálja el, a pályázati felhívásban megfogalmazott feltételek figyelembevételével.

**A bírálat alapja a Pályázati kiírásnak mindenben megfelelő és olvashatóan kitöltött pályázat!**

***A tartalmi és formai okokból hiányos, vagy érvényes* szakhatósági igazolások másolata nélkül** megküldött ***pályázatot az Alapítványnak nem áll módjában értékelni.***

***Az Alapítvány fenntartja a jogot, hogy az adatlapon szereplő adatokat a munkáltatónál ellenőrizze.***

**A pályázattal kapcsolatban további információk a Postakürt Alapítványtól kérhetők, valamint az alapítvány honlapján érhetők el:**

Dér Mária tel: 06-30-771-9446; e-mail: Der.Maria@pkalapitvany.hu

[www.pkalapitvany.hu](http://www.pkalapitvany.hu)

**Postakürt „Alapítvány Kuratóriuma**

1. Nem kizáró feltétel, ha a pályázó foglalkoztatása nem éri el a napi 4 órát, vagy rendelkezési állományban van, vagy 2017. december 31-ig határozott idejű szerződéssel rendelkezik. [↑](#footnote-ref-1)
2. Felhívjuk a figyelmét, hogy a munkaképesség csökkenés igazolására szolgáló dokumentumból mindazon személyes adatokat takarja ki, amelyek a pályázó személyének azonosítására és az egészségi állapotára, egészségkárosodására, munkaképesség csökkenés mértékére vonatkozó információ megállapításához nem szükségesek. A kitakarás nem eredményezheti az okiratot kiállító hatóság képviseletében eljáró személy aláírásának és a hatóság pecsétjének a kitakarását. [↑](#footnote-ref-2)